અમદાવાદ, વડોદરા, સુરત અને રાજકોટમાં આવતીકાલ, તા. 15 એપ્રિલથી ફરી ઈ-મેમો પદ્ધતિ ચાલુ થઈ જશે. ટ્રાફિક પોલીસ તરફથી ખોટા ઈ-મેમો અપાઈ રહ્યાંની ફરિયાદો ન રહે તે માટે દરેક મેમો ચકાસાશે. ખોટા ઈ-મેમો ડીસ્પેચ થતાં રોકવા માટે છ નિષ્ણાતોની ટીમ બનાવવામાં આવી છે. દરમિયાન, રાજ્યના ગૃહરાજ્યમંત્રી પ્રદિપસિંહ જાડેજાએ જણાવ્યું હતું કે, અમદાવાદમાં 1360 સીસીટીવી કેમેરાથી ઈ-મેમો પદ્ધતિનો પુન: પ્રારંભ થશે.